CELEX: 32005R1822
Language: sk
Date: 2005-11-08 00:00:00
Title: Nariadenie Komisie (ES) č. 1822/2005 z 8. novembra 2005, ktorým sa mení a dopĺňa nariadenie (ES) č. 466/2001, pokiaľ ide o dusičnany v určitých druhoch zeleniny   (Text s významom pre EHP)

9.11.2005   
            
            
               SK
            
            
               Úradný vestník Európskej únie
            
            
               L 293/11
            
         
      NARIADENIE KOMISIE (ES) č. 1822/2005
   z 8. novembra 2005,
   ktorým sa mení a dopĺňa nariadenie (ES) č. 466/2001, pokiaľ ide o dusičnany v určitých druhoch zeleniny
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 315/93 z 8. februára 1993, ktorým sa stanovujú postupy Spoločenstva pre kontaminujúce látky v potravinách (1), a najmä na jeho článok 2 ods. 3,
   po porade s Vedeckým výborom pre potraviny,
   keďže:
   
               (1)
            
            
               V nariadení Komisie (ES) č. 466/2001 z 8. marca 2001, ktorým sa stanovujú maximálne hodnoty obsahu niektorých cudzorodých látok v potravinách (2), zmenenom a doplnenom nariadením (ES) č. 563/2002 (3), sa stanovujú najmä osobitné opatrenia týkajúce sa hodnôt dusičnanov v šaláte a špenáte a stanovujú sa prechodné obdobia, počas ktorých je možné na vnútroštátny trh uvádzať šalát a špenát s vyšším obsahom dusičnanov, ako je maximálna hodnota.
            
         
               (2)
            
            
               Napriek vývoju pri uplatňovaní osvedčených poľnohospodárskych postupov svedčia monitorovacie údaje z členských štátov o súčasných problémoch pri dodržiavaní maximálnych hodnôt dusičnanov v šaláte a špenáte.
            
         
               (3)
            
            
               K nedodržaniu maximálnych hodnôt dusičnanov v čerstvom špenáte dochádza často v mesiaci október. Letné obdobie v prípade špenátu zahŕňa v súčasnosti mesiac október, zatiaľ čo v prípade šalátu patrí október do zimného obdobia. Kvôli súladu by sa mal mesiac október zaradiť do zimného obdobia aj v prípade čerstvého špenátu.
            
         
               (4)
            
            
               V regiónoch, v ktorých je ťažké udržiavať hladinu dusičnanov v šaláte a čerstvom špenáte tak, aby neprekročila maximálne hodnoty, napríklad vtedy, keď na uvedenú zeleninu dopadá menej denného slnečného svetla, požiadali niektoré členské štáty o výnimku a predložili dostatočné informácie na preukázanie toho, že v súčasnosti prebiehajú výskumy s cieľom prispieť k zníženiu uvedených hodnôt v budúcnosti.
            
         
               (5)
            
            
               Pokým nastane ďalší vývoj pri uplatňovaní osvedčených poľnohospodárskych postupov, je vhodné schváliť, aby tieto členské štáty mohli na obmedzené časové obdobie povoliť uvádzanie čerstvého šalátu a čerstvého špenátu s obsahom dusičnanov prevyšujúcim maximálne hodnoty na trh, avšak len v rámci svojho územia a pre vnútroštátnu konzumáciu.
            
         
               (6)
            
            
               Dusičnany sa nachádzajú aj v iných druhoch zeleniny a niekedy dosahujú vysoké hodnoty. Podkladom pre budúce diskusie o dlhodobej stratégii riadenia rizika vyplývajúceho z prítomnosti dusičnanov v zelenine by malo byť monitorovanie hodnôt dusičnanov v zelenine zo strany členských štátov a v prípade možnosti snaha o ich zníženie, najmä uplatňovaním vylepšených predpisov týkajúcich sa osvedčených poľnohospodárskych postupov. Aktualizované vedecké hodnotenie rizika Európskym úradom pre bezpečnosť potravín by pomohlo objasniť riziko, ktoré predstavuje prítomnosť dusičnanov v zelenine. Maximálne hodnoty stanovené v nariadení (ES) č. 466/2001 by sa preskúmali na základe informácií vyplývajúcich z uvedených činností.
            
         
               (7)
            
            
               Nariadenie (ES) č. 466/2001 by sa malo zodpovedajúcim spôsobom zmeniť a doplniť.
            
         
               (8)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Nariadenie (ES) č. 466/2001 sa mení a dopĺňa takto:
   
               1.
            
            
               Článok 3 sa vypúšťa.
            
         
               2.
            
            
               Vkladá sa tento článok 3a:
               „Článok 3a
               Členské štáty monitorujú hodnoty dusičnanov v zelenine, v ktorej dosahujú pomerne vysoké hodnoty, najmä pokiaľ ide o zelenú listovú zeleninu, a každoročne oznamujú tieto výsledky Komisii do 30. júna.“
            
         
               3.
            
            
               Vkladá sa tento článok 3b:
               „Článok 3b
               1.   Odchylne od článku 1 ods. 1 sa povoľuje Belgicku, Írsku, Holandsku a Spojenému kráľovstvu do 31. decembra 2008 uvádzať na trh čerstvý špenát pestovaný a určený na konzumáciu na vlastnom území, ktorého obsah dusičnanov je vyšší, ako sú maximálne hodnoty stanovené v bode 1.1 prílohy I.
               2.   Odchylne od článku 1 ods. 1 sa povoľuje Írsku a Spojenému kráľovstvu do 31. decembra 2008 uvádzať na trh čerstvý šalát pestovaný a určený na konzumáciu na vlastnom území a zberaný v priebehu roka, ktorého obsah dusičnanov je vyšší, ako sú maximálne hodnoty stanovené v bode 1.3 prílohy I.
               Odchylne od článku 1 ods. 1 sa povoľuje Francúzsku do 31. decembra 2008 uvádzať na trh čerstvý šalát pestovaný a určený na konzumáciu na vlastnom území a zberaný v období medzi 1. októbrom a 31. marcom, ktorého obsah dusičnanov je vyšší, ako sú maximálne hodnoty stanovené v bode 1.3 prílohy I.“
            
         
               4.
            
            
               Oddiel 1 prílohy I k nariadeniu (ES) č. 466/2001 sa nahrádza tabuľkou uvedenou v prílohe k tomuto nariadeniu.
            
         Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 8. novembra 2005
      
         
            Za Komisiu
         
         Markos KYPRIANOU
         
         
            člen Komisie
         
      
   
   
      (1)  Ú. v. ES L 37, 13.2.1993, s. 1. Nariadenie naposledy zmenené a doplnené nariadením Európskeho parlamentu a Rady (ES) č. 1882/2003 (Ú. v. EÚ L 284, 31.10.2003, s. 1).
   
      (2)  Ú. v. ES L 77, 16.3.2001, s. 1. Nariadenie naposledy zmenené a doplnené nariadením (ES) č. 856/2005 (Ú. v. EÚ L 143, 7.6.2005, s. 3).
   
      (3)  Ú. v. ES L 86, 3.4.2002, s. 5.
   
      PRÍLOHA
      Oddiel 1 prílohy I k nariadeniu (ES) č. 466/2001 sa nahrádza takto:
      
         „Oddiel 1:   Dusičnany
         
                     Výrobok
                  
                  
                     Maximálna hodnota (mg NO3/kg)
                  
                  
                     Metóda odberu vzoriek
                  
                  
                     Metóda referenčnej analýzy
                  
               
                     
                                 1.1.
                              
                              
                                 Čerstvý špenát (1) (Spinacia oleracea)
                              
                           
                  
                     Zberaný v období od 1. októbra do 31. marca
                  
                  
                     3 000
                  
                  
                     Smernica Komisie 2002/63/ES (2)
                     
                  
                  
                      
                  
               
                     Zberaný v období od 1. apríla do 30. septembra
                  
                  
                     2 500
                  
               
                     
                                 1.2.
                              
                              
                                 Konzervovaný, hlboko zmrazený alebo mrazený
                              
                           
                  
                      
                  
                  
                     2 000
                  
                  
                     Smernica 2002/63/ES
                  
                  
                      
                  
               
                     
                                 1.3.
                              
                              
                                 Čerstvý šalát (Lactuca sativa L.) (chránený a voľne pestovaný šalát) okrem šalátu uvedeného v bode 1.4
                              
                           
                  
                     Zberaný v období od 1. októbra do 31. marca:
                  
                  
                      
                  
                  
                     Smernica 2002/63/ES Minimálny počet jednotiek na laboratórnu vzorku je však 10
                  
                  
                      
                  
               
                     šalát pestovaný v skleníku alebo vo fóliovníku
                  
                  
                     4 500 (3)
                     
                  
               
                     šalát pestovaný pod holým nebom
                  
                  
                     4 000 (3)
                     
                  
               
                     Zberaný v období od 1. apríla do 30. septembra:
                  
                  
                      
                  
               
                     šalát pestovaný v skleníku alebo fóliovníku
                  
                  
                     3 500 (3)
                     
                  
               
                     šalát pestovaný pod holým nebom
                  
                  
                     2 500 (3)
                     
                  
               
                     
                                 1.4.
                              
                              
                                 ‚Ľadový’ šalát (4)
                                 
                              
                           
                  
                     Šalát pestovaný v skleníku alebo vo fóliovníku
                  
                  
                     2 500 (3)
                     
                  
                  
                     Smernica 2002/63/ES Minimálny počet jednotiek na laboratórnu vzorku je však 10
                  
                  
                      
                  
               
                     Šalát pestovaný pod holým nebom
                  
                  
                     2 000 (3)
                     
                  
               
                     
                                 1.5.
                              
                              
                                 Detská potrava a potraviny spracované na báze obilnín určené pre dojčatá a malé deti (5)
                                     (6)
                                 
                              
                           
                  
                      
                  
                  
                     200
                  
                  
                     Smernica 2002/63/ES (ustanovenia s predpokladom uplatňovania na spracované potraviny rastlinného pôvodu a spracované potraviny živočíšneho pôvodu)
                  
                  
                      
                  
               
      
         (1)  Maximálne hodnoty pre čerstvý špenát sa nevzťahujú na čerstvý špenát určený na spracovanie, ktorý sa vo voľne uloženej forme priamo dopravuje z poľa do spracovateľského závodu.
      
         (2)  Ú. v. ES L 187, 16.7.2002, s. 30.
      
         (3)  Ak neexistuje vhodné označovanie vyjadrujúce spôsob výrobnej metódy, platí hodnota stanovená pre voľne pestovaný hlávkový šalát.
      
         (4)  Opísaný v nariadení Komisie (ES) č. 1543/2001 z 27. júla 2001, ktorým sa stanovuje obchodná norma pre šaláty, endíviu a eskariol (Ú. v. ES L 203, 28.7.2001, s. 9).
      
         (5)  Detská potrava a potraviny spracované na báze obilnín určené pre dojčatá a malé deti, ako je uvedené v článku 1 smernice Komisie 96/5/ES, Euratom zo 16. februára 1996 o potravinách spracovaných na báze obilnín a detskej potrave určenej pre dojčatá a malé deti (Ú. v. ES L 49, 28.2.1996, s. 17). Maximálne hodnoty sa vzťahujú na výrobky určené na priamu spotrebu alebo rekonštituované v súlade s pokynmi výrobcov.
      
         (6)  Komisia prešetrí maximálne hodnoty dusičnanov v potravinách určených pre dojčatá a malé deti do 1. apríla 2006 s ohľadom na vývoj poznatkov v oblasti vedy a techniky.“